
Općinsko vijeće


KLASA: 024-01/26-01/9
URBROJ: 2163-30-03-26-15
Pićan, 07. srpnja 2026. godine


Na temelju članka 26. stavka 2. Zakona o zaštiti potrošača („Narodne novine“ broj 19/22, 59/23) i članka 19. Statuta Općine Pićan („Službene novine Općine Pićan“ broj 6/18, 3/21, 4/21 – pročišćeni tekst), Općinsko vijeće Općine Pićan na 10. redovnoj sjednici održanoj dana 07. srpnja 2026. godine donosi sljedeću

O D L U K U
o osnivanju i imenovanju te načinu rada Savjeta za zaštitu potrošača javnih usluga

Članak 1.
Ovom Odlukom osniva se i imenuje Savjet za zaštitu potrošača javnih usluga (u daljnjem tekstu: Savjet), uređuje se način njegova rada te prava i obveze članova Savjeta.

Članak 2.  
Savjet je savjetodavno radno tijelo Općine Pićan.

Članak 3.  
Savjet se osniva radi praćenja stanja, raspravljanja te davanja mišljenja vezano uz prava i obveze potrošača javnih usluga.
Pod javnim uslugama smatraju se usluge u smislu odredbe članka 25. stavka 1. Zakona o zaštiti potrošača („Narodne novine“ broj 19/22, 59/23).

Članak 4.  
Savjet ima predsjednika i četiri člana.
Mandat članova Savjeta je 4 godine.

Članak 5.  
U Savjet se imenuju:
1. Samanta Floričić Fonović, predstavnik Općine Pićan, za predsjednika Savjeta,
2. Mihael Slivar, Općinski vijećnik Općine Pićan, za člana,
3. Zdenka Milevoj Rapljenović, predstavnik Hrvatske udruga za zaštitu potrošača, za člana,
4. Ivana Paliska, predstavnik 1. Maj d.o.o. Labin, za člana,
5. Suzana Knapić, predstavnik Vodovod Pula-Labin d.o.o., za člana.

Članak 6.  
Članovi Savjeta imaju prava i dužnosti:
· sudjelovati na sjednicama Savjeta,
· raspravljati, iznositi mišljenja i prijedloge te glasovati o svakom pitanju koje je na dnevnom redu sjednice Savjeta,
· tražiti i dobiti podatke potrebne za obavljanje dužnosti člana Savjeta od Jedinstvenog upravnog odjela Općine Pićan te u svezi s tim koristiti njihove stručne i administrativne usluge.

Članak 7.  
Savjet je dužan svoja mišljenja odnosno svoje akte pravovremeno dostavljati Općinskom načelniku Općine Pićan.
Mišljenje Savjeta obavezno se prilaže uz akt kojim Općinski načelnik Općine Pićan daje suglasnost na promjenu cijene javne usluge.

Članak 8.  
Savjet radi na sjednicama.
Sjednicu Savjeta saziva predsjednik Savjeta prema potrebi.
Sjednice Savjeta sazivaju se pisanim pozivom.
Poziv za sjednicu, prijedlog dnevnog reda i materijali koji će se raspravljati na sjednici Savjeta dostavljaju se članovima Savjeta najmanje tri dana prije održavanja sjednice Savjeta.
Predsjednik Savjeta može, po svojoj ocjeni, pozvati na sjednicu i osobe koje mogu doprinijeti radu Savjeta, ali bez prava odlučivanja.

Članak 9.  
Predsjednik Savjeta predlaže dnevni red, predsjedava sjednicom Savjeta te potpisuje akte koje donosi Savjet.
Za donošenje akata na sjednici Savjeta potrebna je nazočnost većine članova Savjeta.
Savjet donosi akte većinom glasova nazočnih članova Savjeta.
Glasovanje na sjednici Savjeta je javno.

Članak 10.  
O radu sjednice Savjeta vodi se zapisnik.
Zapisnik sadrži osnovne podatke o radu sjednice, o prijedlozima iznijetim na sjednici, o sudjelovanju u raspravi te o aktima donesenim na sjednici Savjeta.

Članak 10.  
Stručne i administrativne poslove za potrebe Savjeta obavlja Jedinstveni upravni odjel Općine Pićan.

Članak 3.
Ova  Odluka stupa na snagu osmog dana od dana objave u „Službenim novinama Općine Pićan“.

O b r a z l o ž e n j e

1. ZAKONSKA OSNOVA ZA DONOŠENJE ODLUKE

· Statut Općine Pićan („Službene novine Općine Pićan“ br. 6/18, 3/21, 4/21 – pročišćeni tekst)
· Zakon o zaštiti potrošača („Narodne novine“ br. 19/22, 59/23)

2. OSNOVNA PITANJA KOJA SE UREĐUJU ODLUKOM

Člankom 26. Zakona o zaštiti potrošača („Narodne novine“ br. 19/22), stavkom 2. propisano je da predstavničko tijelo jedinice lokalne samouprave koja odlučuje o pravima i obvezama potrošača – korisnika javnih usluga iz članka 25. st. 1. Zakona, dužno je osnovati savjetodavno tijelo u čijem radu sudjeluje i predstavnik udruge za zaštitu potrošača, a jedinica lokalne samouprave će na transparentan, objektivan i nediskriminirajući način, nakon mišljenja savjetodavnog tijela, donositi odluke koje se odnose na zaštitu prava potrošača – korisnika javnih usluga.

